Dipsalut, ha realitzat un concurs per adjudicar els Parcs de Salut i les Xarxes d’Itineraris Saludables. S’hi han presentat una vintena d’empreses. En una primera fase, l’organisme de salut pública de la Diputació de Girona preveu adjudicar entre 160 i 190 Parcs de Salut i 121 Xarxes d’Itineraris Saludables. S’ubicaran arreu de les comarques gironines. El concurs es va iniciar el passat mes de febrer i es preveu que s’acabi d’aquí aproximadament un mes, amb l’adjudicació definitiva dels parcs i itineraris.\nDipsalut acull la jornada "La Gestió del talent a Girona"\nAquest dimarts dia 27 d'abril, la sala d'actes de Dipsalut ha acollit la jornada "La Gestió del talent a Girona" organitzada per la Diputació de Girona. En la sessió s'ha tractat sobre els nous requeriments de competitivitat i les noves externalitats. S'ha remarcat que són elements clau per al desenvolupament de les ciutats i els territoris.\nDipsalut i la Càtedra de Promoció de la Salut presenten la Guia d'Associacions de Salut\nAquest dimecres dia 21 d'abril, Dipsalut i la Càtedra de Promoció de la Salut de la Universitat de Girona han presentat la Guia d'Assocacions de Salut que recull les entitats d'ajuda i suport mutu que donen servei als ciutadans de la demarcació de Girona. La guia s'ha presentat a la seu de Dipsalut, en un acte per a la premsa i un altre per a les associacions.\nDipsalut acull una jornada sobre ajuda internacional en grans catàstrofes\nAquest dimarts dia 20 d'abril, Dipsalut acull una jornada sobre ajuda internacional en grans catàstrofes. Se celebrarà a la seu de l'organisme des de les 16 h fins les 20h. La jornada està organitzada pels Bombers de la Generalitat de Catalunya i el Grup d'Emergències Mèdiques de Girona (GEMGI).\nDipsalut engega una segona fase en la lluita contra el mosquit tigre\nDipsalut i el Servei de Control de Mosquits de la Badia de Roses i el Baix Ter han presentat un pla d’actuació per tal que els deu municipis on s’ha detectat el mosquit tigre el puguin combatre amb efectivitat. Es tracta d’una segona fase del Programa de Vigilància, Seguiment i Control del Mosquit Tigre.\nConveni per estudiar l’ús de teràpies alternatives en el tractament del càncer\nDipsalut, l’Ajuntament de Roses i la Fundació Roses contra el Càncer han signat aquest matí un conveni de col·laboració per a l’estudi sobre les teràpies complementàries i alternatives per al tractament del càncer.\nDipsalut acull una conferència sobre la salutogènesi\nLa ponència ha estat organitzada per la Càtedra de Promoció de la Salut de la Universitat de Girona i impartida pel professor Bengt Lindström.\nDipsalut acull la Reunió de Coordinació de la Xarxa HPH Catalana\nL'Espai Polivalent de Dipsalut va acollir ahir la reunió de coordinació dels membres de la Xarxa HPH Catalana, organitzada per la Càtedra de Promoció de la Salut.


Entra en vigor la nova tarifa elèctrica impulsada pel Ministeri d'Indústria - Garrotxa Digital\nEntra en vigor la nova tarifa elèctrica impulsada pel Ministeri d’Indústria\nComentaris tancats a Entra en vigor la nova tarifa elèctrica impulsada pel Ministeri d’Indústria\nAvui entra en vigor la nova tarifa elèctrica, que revoluciona el sistema de facturació de la llum perquè es pagarà el quilovat segons el preu que l’hi assigna cada hora el mercat majorista. La nova lectura afectarà als clients de les grans distribuïdores que s’hi acullin, uns 27 milions de persones potencials a tot l’estat.\nEl Ministeri d’Indústria engega a partir d’avui un nou mecanisme per establir la tarifa elèctrica dels consumidors. Es tracta de la lectura de preu diari, que afecta als clients que tenen el servei contractat a alguna de les cinc grans distribuïdores d’energia, com Iberdrola, Gas Natural o Endesa. El preu del quilovat que es comptarà amb la nova lectura el fixarà cada hora el mercat majorista.\nLa comercialitzadora Bassols Energia no forma part d’aquest grup de companyies elèctriques afectades per aquest canvi. De totes maneres, consideren que la nova factura variarà poc el cost final que pagarà el consumidor. Segons el Govern espanyol, la nova lectura de les factures elèctriques pot suposar un estalvi per als clients. El canvi, però, només afecta un 30% del preu total de les factures, i les distribuïdores pensen que el Govern espanyol pot incrementar el 60% de la factura que l’hi pertoca.\nLes distribuïdores afectades es queixen del poc temps que tenen per fer el canvi en la tarifa, fins l’1 de juliol: en aquest temps hauran de canviar el sistema dels comptadors digitals. No tothom té aquests nous comptadors, que han d’estar implantats a tot l’estat l’any 2018; això pot comportar problemes amb la nova tarifa, perquè crea desigualtats entre qui disposa dels comptadors respecte de qui no els té.\nLes empreses càrnies se senten còmodes creixent a la Garrotxa amb ampliacions de plantes i projectes d’innovació\nDilluns comença el festival Ésdansa de les Preses posant el focus en la creació de dansa d’arrel tradicional avui dia\nDilluns comença el Festival Ésdansa de les Preses. Enguany l'esdeveniment posa l'enfoc en la creació de dansa tradicional amb un itinerari destinat a descobrir la companyia basca Kukai Dantza i un altre vinculat al ballarí Joan Serra. Fer veure a la població…\nDilluns, dimarts i dimecres vinent a la nit es tallarà el trànsit de l’eix Vic – Olot\nL’índex de competitivitat presentat ahir indica que les infraestructures en comunicacions són un punt dèbil a la Garrotxa. L’informe considera que els túnels de Bracons no són suficients, uns túnels que en els propers dies es tallaran durant unes hores…\nLa Fira de Sant Nicolau segueix arrelant-se al territori amb la implicació de veïns i entitats\nA la Vall d’en Bas preparen una nova edició de la Fira de Sant Nicolau del Mallol. L’esdeveniment manté l’aposta de celebrar-se en un sol dia, el 6 de desembre, implicant els veïns i entitats locals. Com és habitual la fira tindrà mostra de bestiar…\nLa Vall d’en Bas presenta el projecte ‘Som Vall Bas’\nLa Vall d'en Bas no vol perdre les seves arrels i, per aquest motiu, va encarregar a l'Smithsonian, una prestigiosa institució dels Estats Units, que determini el mapa del patrimoni intangible i que elabori un projecte per tal de fer-lo sostenible en el futur.…\nLa Generalitat preveu reunir-se el proper 2 de juny amb l’Ajuntament de Castellfollit de la Roca per tractar la protecció de la cinglera basàltica\nDesprés de la reunió que l'Ajuntament de Castellfollit de la Roca va mantenir amb el Departament de Territori i la resta d'administracions supramunicipals sobre la conservació de la cinglera, el novembre del 2015, la feina havia quedat aturada. El passat 15…


“Fill de la lluna”: Realment la lluna influeix en els parts? | Andorra Difusió\n“Fill de la lluna”: Realment la lluna influeix en els parts?\nBlog RTVA » Ciència i tecnología 05 d'octubre, 2017\nLa lluna ha fascinat l'home des de temps ancestrals. La bellesa de la seva imatge quan reflecteix la llum que rep del sol ha fet que moltes vegades la divinitzem, com en la mitologia grega amb la deessa Selena (que més tard donaria nom a l'element seleni). Altres vegades, la humanitzem en excés, com va fer el grup musical Mecano amb "Hijo de la luna". Clar, aquesta admiració ens ha portat a atorgar-li propietats místiques i poders més propers a la poesia que de la realitat.\nHem fet del nostre satèl·lit una font infinita d'històries, mites i alguna que una altra certesa. Hem responsabilitzat a la nostra lluna d'efectes tan diversos com els canvis en el creixement de pèl i ungles, estranyes influències sobre els cànids, transformacions de l'home en llop, influència en la fertilitat femenina o augments dels assassinats i suïcidis, quan és plena.\nPerò avui voldria centrar-me en el mite més repetit i que afecta les embarassades. Quantes vegades has escoltat que en lluna plena augmenta el nombre de parts? Alguna vegada davant la proximitat de la lluna plena heu predit el part d'alguna amiga o familiar? Analitzem d'on sorgeix aquesta idea.\nLa lluna influeix en els parts?\nLa lluna certament té alguns efectes evidents i explicables sobre els mars i oceans a causa de l'atracció gravitatòria que s'exerceix entre totes les masses, i com més gran siguin aquestes, major serà la força d'atracció. Sir Isaac Newton, probablement el físic més influent de la història, va arribar a la conclusió que tots els cossos s'atreuen entre si amb una força directament proporcional al producte de les seves masses i inversament proporcional al quadrat de la distància que els separa. La fórmula inclou, a més, el número G, la constant de gravitació universal.\nPer tant, la lluna atreu i és atreta per tota la massa de la Terra. L'efecte és clarament observable en mars i oceans, perquè estan en estat líquid. Les zones situades enfront de la lluna experimenten més atraccions, que provoquen les marees. Aquests moviments d'aigua variaran segons la rotació de la Terra sobre el seu eix.\nPerò, anem al moll de l'os. La suposició que amb lluna plena els parts són més probables surt de la suposada atracció que exerceix la lluna sobre el líquid amniòtic de les embarassades. Igual que les marees, aquest líquid se sentiria atret, provocant el part. Partint de la base que en el moment més proper al part la dona embarassada té aproximadament 0,6 litres de líquid amniòtic, i substituint en la fórmula anterior aquesta massa, la massa de la lluna i els 384.000 km que ens separen del nostre satèl·lit, ens surt una força de 0,0000019 N. És un valor tan imperceptible, que no té sentit pensar en cap efecte.\nPodeu fer la prova a casa: agafeu la mateixa quantitat d'aigua (0,6 litres) un dia de lluna plena i seieu a observar si es produeix algun efecte. Però el que encara és més evident, és que les fases de la lluna (plena, minvant, creixent, nova) són, simplement, diferències de com es reflecteix la llum en la seva superfície. La lluna sempre hi és, sencera. Per tant, el seu efecte gravitatori no canvia en absolut.\nS'han fet estudis a desenes d'hospitals, com el del 2011 a Albacete\nEls resultats per a la mostra de gairebé 2300 dones van ser els esperats: hi ha una influència nul·la de la fase de la lluna sobre els parts.\n– Lluna nova: 26% dels parts.\n– Quart creixent: 25,2% dels parts.\n– Lluna plena: 23,9% dels parts.\n– Quart minvant: 24,9% dels part\nEl mateix s'observa en altres estudis a Alemanya, Los Angeles, Arizona o Florència. Sempre amb el mateix resultat. La lluna no influeix en els parts.\nLlavors, per què seguim creient en el mite? Es tracta d'un biaix cognitiu: relacionem els fets amb circumstàncies fàcils de recordar. Sempre que un nen neixi en lluna plena, li donarem validesa al mite, però la resta de vegades, simplement passaran inadvertides.\nLa lluna, la seva formació i la seva simple observació estan plenes de màgia, però no tanta com per influir en la fertilitat humana.\nFotografia: Ramon de cal Benido


Moçambic: "En aquest país, tot acte de ciutadania es respon amb violència”\nAmb més de 2.700 quilòmetres de costa i una gran quantitat de recursos naturals, aquesta antiga colònia portuguesa tenia tots els ingredients per convertir-se en un paradís; però ha topat amb la corrupció, el terrorisme i la mala gestió governamental, que fan perillar el futur de la joventut local\nUna imatge recent de Maputo. Getty\nA les terres banyades per l’oceà Índic les noves generacions es mostren no només com el grup poblacional majoritari, sinó també com el més descontent, o el més disposat a contestar davant un present i un futur difusos. Encara són una minoria, però això no és condició suficient per perdre legitimitat i força. Som a Moçambic, país que va conquerir la seva independència el 1975, després de més d’onze anys de lluita contra la irreverent dominació colonial portuguesa. La declaració de la República Popular de Moçambic com a país independent i sobirà va anar acompanyada de l’establiment d’un sistema monopartidista amb ideals comunistes i socialistes, fet que va enquadrar aquesta regió dins del grup de països que van exemplificar el “comunisme africà”, com és el cas d’altres excolònies portugueses com Angola.\nEnvoltat aleshores per les potències racistes de la Sud-àfrica de l’apartheid i la Rhodèsia de Ian Smith (actual Zimbàbue), en un context geopolític mundial de blocs l’existència de Moçambic era entesa com una amenaça, cosa que ràpidament es va traduir en una guerra civil finançada per l’exterior que es va allargar des del 1976 fins al 1992. Durant aquest període, amb un pressupost de l’estat inconsistent i completament debilitat per la guerra, la pèrdua del suport de l’URSS, les pressions polítiques externes i internes i la necessitat de rebre ajuda alimentària per fer front a la crisi econòmica que assolava el país, Moçambic es va veure abocada a canviar de rumb i d’identitat i va iniciar la transició d’una economia centralment planificada a una economia de lliure mercat.\nL’any 1994 s’hi van celebrar les primeres eleccions multipartidàries de la història, dos anys després de la firma dels Acords de Pau entre el partit al poder des de la proclamació de la independència, la Frelimo (Front d’Alliberament de Moçambic), i les forces insurgents anticomunistes de la Renamo (Resistència Nacional de Moçambic). Des d’aleshores, es reparteixen gran part del panorama electoral i de governació.\nMoçambic com abans\nEls anys 2000 s’iniciaven amb tendències clares per a l’esperança que hi havia potencial per abandonar la cua de les estadístiques mundials, i Moçambic es projectava al món com un país amb un creixement del PIB que no baixava del 7% anual, com una terra d’estabilitat política i militar favorable al desenvolupament i a la inversió estrangera, i com una governació democràtica en consolidació. L’any 2008, Robert Zoellick, president del Banc Mundial, va arribar a qualificar el país de “miracle econòmic més important de l’Àfrica”. La descoberta d’enormes reserves de gas al nord del país als inicis de la dècada del 2010 suposaven l’empenta final, l’última porta que calia obrir per a la prosperitat i el benestar.\n“Com a país tenim molts deutes”\nAvui, quan mirem les estadístiques i l’evolució del país, quan sentim les notícies i sobretot quan parlem amb la ciutadania de Maputo, la capital, i d’altres punts d’aquest vast territori amb més de 2.700 quilòmetres de costa, es desprèn indignació, saturació i la desaparició de l’ambient d’optimisme que es va viure no fa gaire temps. “Fa deu anys teníem esperança que la vida podria millorar al país. Hi havia moltes promeses, entre les quals el gas del nord, que era la gran aposta per al desenvolupament. Però qüestions com el terrorisme, la mala governació i la corrupció, entre d’altres, ens han fet retrocedir. Avui no tenim gas per vendre i les riqueses que el país genera no es tradueixen en riqueses per a la població; no es fan servir en el dia a dia. Els preus han augmentat i com a país tenim molts deutes, que des del 2016 han condicionat els programes i el pressupost de l’estat, cosa que ha afectat tot el teixit social. No tenim finançadors injectant diners, no tenim inversors”, explica Nádio Taimo, activista i periodista de 26 anys, fundador del portal de notícies web 4vesreporter i jove actiu en la lluita per la transparència i la governació justa i transparent.\nEl barri de Maxaquene, a la capital de Moçambic Álvaro García\nDos locals de Maxaquene parlen al carrer Álvaro García\nVasco Cote, professional de la cooperació al desenvolupament que va créixer com a activista a les organitzacions comunitàries de base del barri de Maxaquene A, que és al primer anell de barris suburbans de la capital, va més enllà amb la seva anàlisi: “Tots els projectes de governació acaben sent el mateix i no resolen els problemes dels moçambiquesos. Un exemple clar és el projecte Sustenta, llançat amb gran propaganda pel ministeri d’Agricultura i que pretén incidir directament sobre la base del país, sobre els pagesos. Tot i el que es pregona des del govern, acaba sent el mateix projecte que l’anterior amb un nom diferent, i poca gent creu que portarà canvis significatius per a la població”.\n“El moçambiquès viu el dia a dia”\n“Per a mi, no ha canviat res en els últims anys. No es pot explicar que a la capital del país les dones hagin de sortir aviat al matí a buscar aigua. No és la pandèmia, abans també era així. No sé què està fallant, però està fallant alguna cosa”, comenta un home que ronda l’edat de jubilació en un reportatge realitzat per la Rádio Comunitária de Maxaquene durant el Dia Mundial de l’Aigua.\nMoçambic no ha sigut capaç de transformar els anys de riquesa i bonança en la construcció d’una nació sòlida, plural i resistent davant de xocs nacionals i internacionals. Segueix important gran part dels béns de consum, també els de primera necessitat, tot i tenir un potencial enorme de terra productiva i de capital humà. La gran majoria de la població es guanya la vida buscant-se-la diàriament. “El moçambiquès viu el dia a dia. Moltes persones no saben el que menjaran demà ni si els seus fills podran anar a l’escola l’any vinent. El mercat laboral tampoc genera perspectives. Tot i les metes de governació i l’Agenda 2030, tots sabem que aquestes metes no seran realitzades”, explica Taimo. Aquells que volen emprendre petits negocis i petites o mitjanes empreses es veuen ofegats per la burocràcia, els impostos, les dificultats d’accés al crèdit bancari i la inexistència de plans de promoció per a emprenedors.\nDins de la complexitat del país cal incloure-hi també la corrupció en els processos electorals, acompanyada de la complicitat d’agències i alts organismes internacionals com la Unió Europea, que, tot i haver-hi evidències flagrants de frau i violació de llibertats i drets fonamentals, donen per bons els resultats i continuen remant per una estabilitat que permeti mantenir i expandir les relacions comercials i els grans acords entre països i regions (en el cas de Moçambic, marcats per l’explotació de matèries primeres com el gas, liderat per la multinacional estatal francesa Total). Taimo ens parla també sobre la llibertat de premsa: “No tenim llibertat d’expressió total; els mitjans patim molta pressió del govern. Tenim una part significativa dels mitjans capturats per l’estat o que són propietat d’alts càrrecs del govern o del partit Frelimo. L’amenaça, la censura i els intents de xantatge als periodistes estan a l’ordre del dia”. La jove periodista Alice Muianga, de Rádio Maxaquene, mostra aquesta dinàmica en un reportatge sobre quin és el coneixement de la ciutadania sobre l’actual procés de revisió de la política nacional de terres en què un dels entrevistats afirma, categòric: “Un i altre tenen informació completa. Són poques les persones que en tenen. Aquí al barri és difícil tenir aquest tipus d’informació”. L’espai cívic i el dret a manifestar-se tampoc gaudeixen d’igualtat ni llibertat: “En aquest país, tot acte de ciutadania es respon amb violència, i nosaltres com a ciutadania hi continuem assistint impàvids. Això no pot passar”, reclama Quitéria Guirengane, que va ser una de les 17 joves detingudes al desembre durant una marxa pacífica inserida dins dels 16 dies d’activisme pel combat a la violència contra la dona i les adolescents.\nDes del magatzem d’una escola de secundària emet Rádio Maxaquenea, a la perifèria de Maputo. Álvaro García\nRádio Maxaquenea Álvaro García\nLa vaga que ho va canviar tot\nCote considera que l’any 2011 va significar un abans i un després en termes de llibertats i en la predisposició de la ciutadania per manifestar-se. Després de l’anunci per part del govern de la pujada del preu del pa, es van convocar manifestacions a la capital que van acabar amb greus i desiguals confrontacions entre agents de seguretat de l’estat i la ciutadania. “Estava a secundària. La policia va envair l’escola per protegir-nos, però no sabíem què estava passant. Jo me’n vaig assabentar a l’arribar a casa i posar les notícies. Des del 2011 hi ha hagut un procés de repressió. Després d’aquella vaga tot va canviar. Hi va haver una forta inversió en policia i militars, i sempre que hi ha una lleugera tendència cap a possibles mobilitzacions socials, hi ha un gran desplegament de policies i militars als carrers. També va entrar en vigor l’obligació de registrar les targetes de telefonia mòbil amb el DNI. Cal recordar que aquella manifestació va ser convocada via missatges de text”.\n¿Com s’està canalitzant tota aquesta frustració i la pèrdua de confiança quasi total en el govern i el partit, i quines tendències mostra el país per als pròxims anys? Cote, que fa una forta crítica a la debilitat de la figura de l’actual president de la República, del qual afirma que “no representa els moçambiquesos i tampoc convenç a ningú en el panorama internacional”, mostra la importància de la figura del líder en una república presidencialista i alhora afirma que no confia que el canvi estigui lligat als partits (polítics), sinó a l’aparició d’un líder compromès a treballar juntament amb el poble moçambiquès.\nLa inexistència d’oposició política real és un altre element central per entendre la inoperància d’un sistema democràtic multipartidari sobre el paper. Taimo i Cote responen amb un no rotund quan els preguntem si creuen que en els pròxims processos electorals (municipals l’any 2023 i presidencials l’any 2024) pot haver-hi algun canvi de partit: “No!, l’oposició no està organitzada ni estructurada”, diu el jove periodista, mentre que Cote incideix que les disfuncionalitats de la democràcia del país “després de la mort dels dos líders dels principals partits (de l’oposició) i la pèssima gestió de la seva successió han posat de manifest que aquests partits també es regeixen per interessos personals i no nacionals”.\nNo obstant això, creixen brots verds a la riba de l’Índic, exemplificats pel creixement i la professionalització de la societat civil nacional i la proliferació del pensament crític en totes les esferes de la societat. Cote diu que està “molt content amb els moviments de la societat civil que estan emergint, disposats a donar la cara i lluitar per les poblacions. Exemples recents com l’oposició a l’entrada en funcionament dels peatges a la zona metropolitana de Maputo, que, tot i haver acabat entrant en vigor, ha posat de manifest com el poble s’ha identificat amb les campanyes liderades pel Centre per la Democràcia i el Desenvolupament (CDD) i com aquest ha sigut capaç de canalitzar el sentiment de la ciutadania i promoure una reflexió conscient”.\nQuitéria Guirengane és un altre exemple que les noves generacions volen un nou Moçambic, que no es conformen amb els relats de la lluita per una independència que per a elles no va ser una lluita, ja que van néixer un cop aconseguida. Guirengane, que també és militant activa d’un partit polític nou i jove, Nova Democràcia, afirma categòricament que “el nostre silenci fa més sòlida la dictadura”. “Hem de mostrar que estem preparades per resistir a qualsevol manipulació de l’estat de dret democràtic”.\nEls nostres municipis davant dels reptes globals\nCiutats Globals és una iniciativa del Fons Català de Cooperació al Desenvolupament, impulsada amb el suport de la Diputació de Barcelona, que amb una sèrie de podcasts vol mostrar, a través d’un grapat d’històries, el protagonisme dels nostres municipis en molts reptes globals. El futur de l’Àfrica és a les seves ciutats, grans urbs que portaran el continent a quadriplicar la seva població durant aquest segle. De la construcció d’una ciutadania crítica i activa en dependrà quina mena de societats i quin futur hi haurà. Al sisè episodi us parlem de Ràdio Maxaquene, una experiència en la construcció del dret a la informació als barris més desafavorits de Maputo, amb el suport de l’Hospitalet de Llobregat, Barcelona i altres municipis catalans.\nMOÇAMBIC Ciutats globals ARA Diumenge


Vilafranca, Sant Sadurní, Cubelles i Sant Pere de Ribes signen la declaració sobre el tractament dels feminicidis als mitjans de comunicació\nEls quatre municipis formen part de l'Observatori de les Dones en els Mitjans de Comunicació, que reclama una informació “objectiva” i “rigorosa” i que no s’envaeixi la intimitat les persones properes a les víctimes\nVilafranca, Sant Sadurní, Cubelles i Sant Pere de Ribes signen la declaració sobre el tractament dels feminicidis als mitjans de comunicació. Ajt Sant\nVilafranca del Penedès, Sant Sadurní d'Anoia, Cubelles i Sant Pere de Ribes han signat aquesta setmana la declaració sobre el tractament dels feminicidis als mitjans de comunicació. Els quatre municipis formen part de l'Observatori de les Dones en els Mitjans de Comunicació, que reclama una informació “objectiva” i “rigorosa” i que no s’envaeixi la intimitat les persones properes a les víctimes\nUna desena d’alcaldesses metropolitanes, entre elles les de l’Hospitalet, Santa Coloma o Esplugues, han signat aquest dimarts un manifest on rebutgen els tractament que alguns mitjans de comunicació fan dels assassinats masclistes. Impulsat per l’Observatori de les Dones en els Mitjans de Comunicació, del que en formen part 32 ajuntaments, al manifest es denuncia que en ocasions es facin servir dades o detalls personals de les víctimes sense “cap rigor” per fer-les servir com a “espectacle del dolor de les famílies”. “Ho hem denunciat diverses vegades però no ens fan ni cas. Cal aplicar un codi ètic per no generar més dolor a les famílies”, ha apuntat Pilar Díaz, alcaldessa d’Esplugues i presidenta de l’observatori.\nFinalitzat l’acte, en declaracions als mitjans de comunicació, Pilar Díaz ha dit que “sembla mentida” que en ple segle XXI encara hi hagi “determinats” periodistes que revictimitzin les famílies que han patit un feminicidi treien a la llum informació no contrastada i, fins i tot, “difamant directament”.\nL’alcaldessa d’Esplugues i presidenta de l’Observatori ha recordat que en els últims 20 anys han denunciat en diferents instàncies els mitjans de comunicació que al seu parer han fet cobertures inadequades, però que fins ara mai se’ls ha fet cas.\nAl manifest, que consta de cinc punts, els 32 ajuntaments signants es comprometen a denunciar públicament els mitjans de comunicació que tractin inadequadament els assassinats masclistes que es produeixin als seus municipis, introduint “elements d’espectacularitat informativa inapropiada” i contravenint les pautes deontològiques de la professió.\nTambé insten els organismes competents en la matèria a adoptar mesures proactives per evitar aquestes pràctiques i a oferir, en canvi, eines adequades per fomentar una cultura comunicativa clarament contrària a totes les formes d’aquesta matèria.\nPer erradicar aquestes pràctiques, proposen que s’emprenguin les accions necessàries per impulsar una reforma legislativa que inclogui obligacions i, en el cas que pertoqui, sancions adreçades tant als mitjans públics com privats, en relació amb el tractament informatiu i comunicatiu dels casos de violència contra les dones.\nReforma legislativa, afegeixen, que també hauria de permetre actuar als municipis per protegir els drets a l’honor, la dignitat i la intimitat d’aquestes víctimes i de les seves famílies.\nPer últim, conviden els col·legis professionals i les entitats representatives de l’àmbit comunicatiu a sumar-se a aquestes iniciatives per actuar conjuntament amb institucions i organismes polítics a ser conseqüents amb la seva responsabilitat sobre aquest tema i a intensificar la formació, l’autocrítica, la innovació i la creativitat en la seva tasca, tot invertint els mitjans necessaris per millorar les pràctiques informatives i els continguts relacionats amb els drets de les dones i la seva defensa.\nL'Observatori de les Dones als Mitjans de Comunicació és un projecte pioner a Catalunya creat el setembre del 2000 per iniciativa de cinc Consells de dones del Baix Llobregat (Cornellà de Llobregat, Sant Boi de Llobregat, Esplugues de Llobregat, Sant Feliu de Llobregat, Sant Joan Despí) i Drac Màgic, Cooperativa Promotora de Mitjans Audiovisuals, amb l’objectiu de dinamitzar el debat públic sobre la representació de les dones als mitjans de comunicació.\nActualment, formen part de l’Observatori de les dones en els mitjans de comunicació 32 municipis que sumen un total de 2.945.983 habitants.\nObservatori de les Dones en els Mitjans de Comunicaci\nL'aritmètica llum d'Umbert-Rexach\nReviure la casa: 2n Concurs de Fotografia 2022 de l'Alt Penedès-Garraf\nEl Drac de la Geltrú, desaparegut després del canvi de propietat del local on el guarden\nComença el rodatge a Sitges de la nova sèrie dels creadors de 'The Crown'\nSitges es converteix en un gran escenari de música, disfresses i colors amb la multitudinària rua de l'Extermini\nLa música i la dansa del Festival Udaeta es donen cita al Castell de Ribes del 27 al 29 de maig\nRhye, Lewis Ofman, Pau Riba, Delaporte i Israel Fernández i Diego del Morao, nous confirmats al Vida 2022\nÈxit d’assistència en la cinquena edició del VilaPensa, festival de pensament del Penedès\nLa sàtira i la bogeria s'apoderen de Vilanova i la Geltrú amb el tret de sortida al primer Carnaval post covid\nEl Carnaval de Sitges enterra el Carnestoltes\nGisela Ràfols contraposa dureses i encants de la maternitat a l'exposició 'Vida'\nA la vora de la mar (Les ales esteses)\nAbdulrazak Gurnah (Autor), Carles Andreu Saburit (Traductor)


TEXT 2. EL TEXT\nTé una llargada d’unes 12/14 pàgines en edició de butxaca, l’equivalent a la llargada d’un conte. Com a manifest, doncs, és llarg. Però es pot dividir clarament en quatre parts, amb alguns subapartats, a saber:\n1) Té cinc pàgines llargues i està dedicat en la seva totalitat a una exclamació-exhabrupte contra la mediocritat, primer als escriptors, després als polítics, després als nacionalismes i finalment a la falta de valors nobles. Tota ella és plena d’insults i desqualificacions, i demana insistentment a tots que se’n vagin, que passin per sota del seu menyspreu, i s’enduguin tots els vicis i tota la falta d’ambició superior i de virtut. Tot en forma d’exclamació. Seria la part dels greuges que justifiquen l’ultimàtum: la decadència és de tal calibre, que no hi ha més remei que llençar un ultimàtum.\n2) S’inicia amb aquestes paraules, amb una extensió d’encara no una pàgina:\n“Homes, nacions, designis: ¡tot nul!\n¡Quebra general de tot causada per tots!\n¡Quebra general de tots causada per tot!\nCompleta, total, íntegrament”\nI llavors ve un !M e r d a !, que ens evoca el principi de l’Ubú, de Jarry.\nSeguint amb les exclamacions, explicita tot seguit els anhels que té Europa, de caire positiu, i demana “Posseïdors–de-Sí-Mateixos que siguin Forts, Complets, Harmònics i Subtils”, mentre declara que ell té, almenys, l’ambició dels Senyors, i no la dels Esclaus, que ell es basta per indicar el Camí, i acaba: “¡Vaig a indicar el Camí!”\nAquesta seria la part del futur, allò que es vol aconseguir amb l’ultimàtum.\n3) La tercera part és la més complexa, i la que aporta la reflexió i la proposta, amb una extensió d’unes quatre pàgines. Comença amb un “¡A t e n c i ó !” , i passa tot seguit a proclamar,\nen primer lloc, “La llei de Malthus de la Sensibilitat”, en un joc humorístic referit a la Llei de Malthus (veure Glossari Pessoa), però que ell utilitza per afirmar que\n“els estímuls de la sensibilitat augmenten en progressió geomètrica, mentre que la sensibilitat mateixa ho fa en progressió aritmètica”,\ni tot seguit en fa l’explicació pormenoritzada, per la qual l’estimulació que ha provocat a l’ésser la ciència i la tècnica no s’ha vist corresposta pels canvis necessaris de la sensibilitat, font de tota creació, diu, ja que la sensibilitat avança per generacions de manera molt lenta, a causa de la “herediterietat” connatural amb què treballa l’ésser, cada ésser, en el seu procés vital, resultant tot plegat un desajust enorme entre estímuls i sensibilitat, la qual cosa explica la incapacitat creativa (en termes ètics i espirituals) de la nostra època.\nEn segon lloc proclama la necessitat de l’”Adaptació Artificial”, que consisteix en transformar violentament, quirúrgicament, la sensibilitat, que actualment està en estat mòrbid a causa de la inadaptació. Per fer-ho, ja que no es pot curar, i s’ha d’operar, cal eliminar tot allò que representi una “adquisició fixa i recent” de l’esperit, però especialment aquells valors anteriors a la creació de valors de la nostra civilització, ja que són aquells els més oposats al nou model i els que impedeixen de manera més potent a la sensibilitat anar endavant, i recent, perquè no és un dipòsit psíquic profund, per la qual cosa farà menys mal i serà més fàcil d’operar. I quins són aquests valors que cal operar? Evidentment, aquells que ha fixat el Cristianisme.\nPer això proclama, en tercer lloc, la “Intervenció quirúrgica anticristiana”, que consisteix en eliminar els tres prejudicis, dogmes o actituds “que el cristianisme ha aconseguit infiltrar en la substància mateixa de la psique humana”, a saber, el dogma de la personalitat, el prejudici de la individualitat i el dogma de l’objectivisme personal. En cada cas, això aportaria resultats en política, art i filosofia, que Campos concreta.\nPel que fa al dogma de la personalitat, diu que es tracta d’una ficció teològica, i que tots som part dels altres i els altres són part de nosaltres, i que en contra de la idea cristiana de que l’home més perfecte és aquell que pot dir amb major veritat “jo sóc jo”, per la Ciència, l’home més perfecte és el que amb major justícia pot dir “jo sóc tots els altres”, i afirma:\n“Tenim d’operar l’ànima de manera que s’obri a la consciència de la seva interpenetració amb les ànimes alienes, i obtenir així una aproximació a l’Home Complet, a l’Home-Síntesis de la Humanitat”\ni això té en Política el resultat de l’abolició total del concepte de Democràcia segons la Revolució Francesa, pel qual resulta que dos homes corren més que un de sol, la qual cosa és falsa, diu, “perquè únicament un home que val per dos corre més que un home sol”. En Art això suposa l’abolició del concepte de que cada individu té el dret, o el deure, d’expressar el que sent. Al revés, només pot expressar el que sent com a diversos. I en Filosofia, això suposa l’abolició del concepte de Veritat absoluta.\nRespecte al prejudici de la individualitat, una altre ficció teològica, neix de creure que cada ànima sigui una i indivisible; ben al revés, la ciència ens ensenya que som una suma de psiquismes, i contra la idea cristiana que l’home més perfecte és el més coherent amb ell mateix, per l’home de ciència el més perfecte és el més incoherent amb ell mateix.\nEl resultat en política suposa la desaparició de les opinions fixes o de l’opinió pública, que no pot durar “més de mitja hora”, i l’abolició total del passat i del futur com a cosa que calgui contar-hi per a les decisions polítiques, que seran totalment subjectives i del moment. En Art s’aboleix el dogma de la individualitat artística, i en Filosofia l’abolició total de la veritat com a concepte filosòfic, que passarà a dir-se, no filosofia, sinó “art abstracte”, i el millor filòsof serà el que interrelacioni més teories subjectives respecte a l’Existència.\nFinalment aboleix el dogma de l’objectivitat personal, que suposa que a partir d’ara només hi haurà objectivitat en la mitjana que cadascú sàpiga fer de les subjectivitats personals “per aproximar-se al màxim a aquella Veritat-Infinit cap a la que idealment tendeix la sèrie numèrica de les veritats parcials”. En Política això suposa el domini dels individus més hàbils, realitzadors de Promitjos, en Art l’abolició del concepte d’Expressió, que ha de ser substituït pel de Interexpressió: “només qui tingui plena consciència d’expressar les opinions de Ningú (només qui sigui Promig, per tant) podrà realitzar art”. I en Filosofia, substitució del concepte Filosofia pel de Ciència, que permet obtenir la mitjana objectiva del promig de les subjectivita.\nSintèticament, els resultats finals de tot plegat són l’aparició d’una Monarquia Científica, antitradicionalista i no hereditària, espontània, encarnada en un Rei-Promig. En Art només caldrà tenir dos poetes que en representin cadascun quinze o vint, i en Filosofia la integració de la filosofia en l’art i en la ciència (cosa que ha passat), i la desaparició de totes les formes de sentiment religiós, des del cristianisme fins a l’humanitarisme revolucionari, ja que no són Promig.\nEl text acaba triomfal. Es pregunta amb quin Mètode s’ha de fer tot això? Amb aquell que només sap la generació que està cridant en la seva veu, i que si ell el sabés, ell seria tota aquesta generació. Però en qualsevol cas, proclama la necessitat de que arribi la Humanitat dels Enginyers, és més, ho garanteix, i també la creació científica dels Superhomes, i tot plegat ho proclama a grans crits, o sense més, a crits!. I acaba:\n“ I proclamo també, primer:\n!El Superhome Serà, No El Més Fort, Sino El Més Complet!\nI proclamo també, segon:\n!El superhome Serà, No El Més Dur, Sino El Més Complexa!\nI proclamo també, tercer:\n!El Superhome Serà No El Més Lliure, Sinó El Més Harmònic!\nTot això ho proclamo ben alt, en ple entusiasme, des de la barra del Teijo, d’espatlles a Europa, drets els braços, fixes els ulls en l’Atlàntic i saludant abstractament a l’Infinit.\nEs tracta, doncs, d’una burla i un humorisme contra la guerra, terrible, d’aquell moment. D’un atac sense pietat a la mediocritat creativa de molts dels seus contemporanis. Però molt més que això, que no passaria de manifest o de crítica, es tracta d’un diagnòstic de la malaltia de la civilització, un diagnòstic precís que assenyala al procés científic i tècnic com a culpable d’un estat mòrbid, letàrgic, de l’esperit, que s’ha vist sobrepassat pels esdeveniments, als quals no es pot adaptar de cap manera natural. L’únic que es pot fer és “operar”, traient de l’esperit allò que el frena, que són les fixacions provocades per la cultura cristiana, que centralment resulta ser la creació de la individualitat psíquica com quelcom coherent, únic i tancat. Campos proposa, per tant, desballestar el culte a la personalitat i als principis de fortalesa i (falsa) llibertat, substituint-los per una idea àmplia de l’ànima, basada en un estat de ser obert a tot (principi bàsic de Rilke, l’estat d’”obert”) i a tots, on la sensibilitat no és de l’individu, feta i tancada, sinó de la comprensió global de l’existència des d’un individu múltiple (com Pessoa mateix), que, per tant, viu en un estat de consciència no individual, sinó general. Aquesta és la transformació necessària per arribar al suprahumà de Nietzsche, un ésser que està en contínua transformació de l’estat de l’ànima i de la consciència de l’ànima, que per tant ha de ser complert, complexa i harmònic.\nCampos no coneix el “mètode”, però indica el “camí”, és a dir, el treball que li cal fer a l’ésser modern per esdevenir una altre cosa de la que ha estat fins ara, la renúncia al psiquisme tancat, per entrar en un estat obert de ser. Tot un pla ètic, de valoració superior de l’ésser, que es deixa de comprendre com a unitat, i passa a fer consciència real i activa de la pluralitat. D’alguna manera, paganisme contra monoteisme. En Pessoa res està sense lligar, i cal llegir la destrucció del psiquisme únic en el Bernardo Soares del Livro do dessassossego, cal llegir els processos dels tres heterònims, cal llegir la saudade metafísica del propi Pessoa, i cal llegir els plantejaments neopagans d’Antonio Mora, el seu filòsof, per veure el teixit immens de l’escriptura pessoana, de la qual l’Ultimátum n’és el crit més vistós però no menys profund.\nMentre París bullia de propostes i exageracions, veritats i mentides, des de Lisboa, de manera gairebé secreta, marginal, un obscur traductor de cartes comercials anava fent la radiografia més explícita i solvent de l’infermetat civilitzacional. Ho anava fent de moltes maneres, perquè només les moltes maneres poden explicar la realitat, l’ara i aquí, dels moderns dels Segle XX. Com diu en una altre banda: “Ser tot en totes les coses”.


La Malinche 2017\nLa Malinche, Margarita Arrocha, cantant, compositora, artista multidisciplinària i Dona Medicina (nascuda a la Ciutat de Campeche, Mèxic) radicada a Barcelona. Interpreta el seu repertori en castellà i català, però també en Llengües Maya, Zapoteco i Náhuatl. Pren aquest pseudònim per promoure el reconeixement de la dona històrica i mítica que va ser La Malinche considerada la mare d'una nova raça (el mestissatge) el do principal del qual era la llengua (el poder de la paraula) i que va saber sobreposar-se a la seva condició d'esclava durant la conquesta de Mèxic, gràcies a la força que li va donar la connexió amb la terra i la seva arrel mexica.\nLa Malinche crea una atmosfera de connexió amb el sagrat, un ritual que convida a escoltar amb el cor allò que no ens permetem sentir en el quotidià. Ens porta a l'arrel i ens acosta a la terra, per reconèixer-nos com a éssers de llum, generant una energia col·lectiva de vibració altament subtil i expansiva, permetent que cadascun pugui gaudir de la seva pròpia essència. Tot això amb una proposta worldmusic d'arrels mexicanes amb ritmes de cumbia, rumba, rancheras i bolero portada per la passió dels paisatges sonors de Llatinoamèrica.\nÉs per això que la seva música irradia una comprensió íntima, des de l'exuberància orgànica de la seva veu, a la suau constància de les seves cançons.\nAmb la seva personalitat mexicana i racial en els seus directes manifesta l'amor i la passió, engalanada amb un vestuari modern i ètnic dissenyat per ella mateixa, incorporant peces tradicionals dels pobles originaris, que ressalten el poder de la dona, lluitadora, transgressora i sàvia a qui li dedica temes propis i versionados sempre amb alegria i espontaneïtat. La Malinche il·lustra les cançons amb històries i anècdotes que aconsegueix que el públic es commogui, somrigui, canti i ball, creant-se un feedback únic amb el qual tots els cors surten guanyant.\nEn el repertori de la Malinche tan aviat poden sonar temes dels seus compatriotes Lila Downs, com a “Palomo del Corralito”, o el cèlebre “Macorina” que tan ben va saber interpretar la gran Chavela Vargas, com els aires mestissos de “Clandestino” de Manu Chao o “Que te den” de Amparanoia. Sense oblidar a la Rumba Catalana de Peret en “El muerto vivo” o la petjada cubana de “La Negra Tomasa” o “El Cuarto de Tula”, entre molts altres sons i colors del planeta música.\nLi acompanyarà a la guitarra espanyola i elèctrica: Willy Foc (Amparo Sánchez - Amparanoia, La Kinky Beat).\nCicle Duna en Femení, calendari complet


Idees Magistrals: de febrer 2015\nCalendari del curs 2014-2015: març (versió catalana)\nTambé he preparat la versió per Catalunya amb les vacances de Pasqua a final de mes i sense la festa de Sant Josep. Imprimiu el vostre nivell clicant a la imatge corresponent.\nQue tingueu un bon inici d'estació!\nPublicat a les 12:10 2 comentaris:\nJa està ací el mes de la primavera! Com m'agrada!! Nous colors per a les pròximes pàgines del calendari. Ja sabeu que per imprimir, heu de clicar la imatge que necessiteu.\nComençant nou bloc: "Com MOLA jugar a la nostra escola!"\nDoncs sí, per si no tenia prou amb un bloc ara he començat un altre nou amb els meus alumnes. Un altre projecte que intentaré compaginar (no sé com...) amb el d'Idees Magistrals.\nS'anomena "Com MOLA jugar a la nostra escola!" i pretén ser una mena de diari on escrivim tant jo com també els menuts que tinc per l'aula. En resum, una petita finestra on les famílies poden vore què fan els seus fills/es explicat en primera persona. A més, qui ha dit que aprendre a llegir i escriure no és divertit? Entreu i podreu vore un exemple de com utilitzar un bloc per a la vostra aula. Comprovareu que és una eina molt motivant per a l'aprenentatge de la lectoescriptura.\nPublicat a les 20:38 8 comentaris:\nTemes: 3 anys, 4 anys, 5 anys, bloc d'aula, escriptura, informàtica, lectura, tecnologia, webs\nPublicat a les 18:32 1 comentari:\nAquest inici d'any ha sigut de bojos i no he publicat pràcticament res durant el mes de gener. Tinc tantes i tantes idees acumulades que no sé com ho faré... De fet, ara que tinc una estoneta, m'he obligat a utilitzar-la per publicar almenys el calendari de febrer que tots necessitem a les nostres aules. He marcat el dia de Sant Valentí i també dues versions del dia de Carnestoltes, ja que hi ha escoles com la meua que es celebra el 20 enlloc del 13. Com sempre, ja sabeu que per imprimir només s'ha de clicar a la imatge corresponent.\nCalendari del curs 2014-2015: març (versió catalan...\nCalendari del curs 2014-2015: març (versió valenci...\nComençant nou bloc: "Com MOLA jugar a la nostra es...\nCalendari del curs 2014-2015: febrer (versió catal...\nCalendari del curs 2014-2015: febrer (versió valen...


Patrícia Font i Miquel Àngel Maria.\nMenorca ha de poder decidir sobre els ports i aeroport insulars i participar amb veu pròpia en els òrgans administratius de gestió i funcionament. És el que han proposat els candidats de Més per Menorca al Consell, Miquel Àngel Maria, i del Parlament i Congrés, Patrícia Font, avui matí a la terminal portuària de Son Blanc, a Ciutadella.\nAixí, han manifestat que s’apliquin les modificacions normatives oportunes perquè l'aeroport de Menorca disposi d'un Comitè propi de Coordinació Aeroportuària, “com ja tenen els aeroports d'Eivissa i de Palma. A les Illes Balears correspon només un comitè, però es permeten la creació de comitès propis en instal·lacions on el trànsit de passatgers sigui considerable, com també ho és l’Aeroport de Menorca. Actualment, el Comitè de Coordinació Aeroportuària de Balears només atén els afers de Menorca, perquè les resta ja tenen el seu propi. Un fet que no té cap sentit i que reclamam perquè Menorca en disposi d’un de propi”, ha dit la candidata Patrícia Font.\nUna altra consideració que Més per Menorca impulsarà és la de dotar el Comitè de Rutes de l’Aeroport de Menorca de més capacitat i competències. És una evidència que AENA prioritza criteris empresarials en les seves rutes, basats en els resultats de comptes, mentre que no es consideren suficientment aspectes relatius al cost social. El Comitè de Rutes ha de garantir, en la presa de decisions, que el servei sigui de qualitat i vetlar quant al cost social i mediambiental. Des de Menorca, també s’ha de poder intervenir per a garantir els interessos dels menorquins.\nQuant a les instal·lacions portuàries i els seus òrgans de gestió, hi ha el port de Maó que té la consideració de port d’Interès general de l’Estat, les competències i gestió de les quals són del Govern Central. Per altra banda, hi ha el port de Ciutadella que depèn del Govern de les Illes Balears. En l’actualitat, ambdós ports, es van equiparant quant a activitat econòmica (passatgers i mercaderia), però tenen l’inconvenient de ser gestionats per dues administracions diferents. Des de Més per Menorca es demana que la gestió i competència del port de Maó sigui transferit al Govern de les Illes Balears. Per tant, el dos candidats reclamen fórmules de representació de l’administració insular en la seua gestió.\n“Volem que les institucions menorquines puguin fer una planificació portuària coherent i participar en la gestió dels dos ports principals de l'illa i que el de Maó sigui transferit en competències al Govern balear”, ha dit Miquel Àngel Maria. El candidat al Consell, també s’ha referit al transport de mercaderies, “el qual ha de tenir un tractament just i digne amb compensacions que pal·liïn els costos d’insularitat”. Alhora, Maria ha remarcat que el transport marítim de persones sigui tractat i bonificat igual que el transport aeri, per la qual cosa reclamam que el vehicle particular sigui part del bitllet del passatger”.\nAltrament, Més per Menorca impulsarà des de les Institucions una Llei d’Ordenació del Transport Marítim que garantesqui per als illencs freqüències, horaris i tarifes raonables per a la mobilitat, ja que els desplaçaments no són un luxe, si no una necessitat per als menorquins.


Museless, la nova musa electrònica|Blog Imagin\nOCI I VIATGES 9 January 2018\nDos EP a les espatlles i ja té l’etiqueta de nova musa electrònica. Aquesta actriu, amb una formació inicial basada en hores i hores de piano clàssic, dedica una part important de la seva producció a treballar melodies que fins i tot podries contemplar. La seva música és una respiració electrònica, pausada, tranquil·la, capaç de transportar-te a un món paral·lel on tot és eteri.\nUna artista que de mica en mica es va fent un lloc i que, gràcies al seu segon treball Dichotomic History (Luup Records, 2017), ha aconseguit que importants mitjans especialitzats l’hagin catalogat com un dels millors àlbums de música electrònica de l’any.\nLa seva veu innocent completa el regal que és la seva música. Fa que tot continuï funcionant en un món de sensacions i textures. Una veu delicada i alhora potent, que li acaba de donar el cos i la consistència que necessita per triomfar.\nSi, a més, hi sumem una posada en escena brutal amb una tremenda qualitat visual, tenim una de les apostes fermes per a aquest 2018.\nSi no t’hi pots resistir, a imaginCafè, el dia 10 de gener a les 20 h la podràs veure gratuïtament. Només cal que reservis l’entrada aquí.


La mobilitat després de la pandèmia, al centre del debat públic | TMB Notícies\nEl conseller delegat de TMB, Gerardo Lertxundi, amb la ministra Raquel Sánchez i altres participants a les jornades de mobilitat d'El Diario.es / Foto: Marta Jara\nTant la presidenta com el conseller delegat de TMB han participat aquesta setmana en diferents taules rodones, una organitzada per la UITP i l’altra per elDiario.es, i tots dos han donat algunes claus per anar cap a una mobilitat sostenible que tingui com a eix el transport públic.\nEl descens de casos de coronavirus han provocat una tornada progressiva a la normalitat i, en aquest nou escenari, la mobilitat a les ciutats s’ha posat en el centre del debat públic. Mostra de l’interès que es genera entorn aquesta qüestió són els debats d’experts que estan sorgint al respecte. TMB com a actor principal de la mobilitat en una ciutat com Barcelona, hi jugarà un paper fonamental. Així, tant la presidenta com el conseller delegat de TMB han participat aquesta setmana en diferents taules rodones, una organitzada per la Unió Internacional dels Transports Públics (UITP) i l’altra per elDiario.es.\nEn aquesta darrera jornada hi va participar el conseller delegat de TMB, Gerardo Lertxundi, i la ministra de Transports, Mobilitat i Agenda Urbana, Raquel Sánchez (al centre de la foto entre el conseller delegat de TMB i el director adjunt de elDiario.es), que va concedir una entrevista on va abordar diferents temes d'actualitat del sector i que es pot recuperar en vídeo.\nD'altra banda, la presidenta de TMB, Laia Bonet, va assegurar a l’UITP Mobility Dialogue que "la pandèmia ha accelerat la transició cap a una mobilitat sostenible” i va assenyalar que “el transport públic haurà de ser part integral d'aquesta transició". Per a la presidenta de TMB és clau recuperar la confiança en el transport públic i per això des de TMB s'efectuaran una sèrie de millores, tant a la xarxa de metro com a la de bus, amb l'objectiu d'aconseguir que el 65% dels desplaçaments a Barcelona es facin en transport públic. A més, Bonet va insistir que cal que aquest creixement sigui sostenible i per això va anunciar que TMB reduirà 17.000 tones de CO2 amb diferents mesures, com ara la compra de més de 500 autobusos d'energia verda.\nUna solució global per al ciutadà\nPosar el transport públic com a eix d’una mobilitat sostenible ha estat també una de les claus que el conseller delegat de TMB, Gerardo Lertxundi, va apuntar a les II Jornadas de Mobilidad Sostenible d'elDiario.es, celebrades també dimarts. El conseller delegat de TMB va explicar que durant el 2020, amb la pandèmia per coronavirus el descens de la mobilitat va fer caure el passatge un 50% i que ara en els transports de TMB ja estem en un 80% de passatge recuperat. Fent una anàlisi de la caiguda i recuperació dels viatgers, Lertxundi va indicar els que encara cal recuperar: el viatger ocasional, bàsicament el turista; el viatger jove que no tenia oci ni presència a les aules, i la gent gran, que segueix tenint una major prudència. El conseller delegat de TMB va insistir que “hem de generar confiança per recuperar els viatgers que agafaven el transport públic abans de la pandèmia”.\nSobre el futur de la mobilitat sostenible després de la pandèmia, Lertxundi va recordar que cada viatge té una intermodalitat i, per tant, “hem de tenir una visió global i donar-li al ciutadà una solució global”. Va concretar que “el transport públic és l’eix central d'aquesta solució global, en primer lloc per la gran quantitat de viatgers que pot moure”. En aquest sentit, va explicitar que a Barcelona “el viatge en bus està per sobre dels 2 quilòmetres de mitjana i en metro per sobre dels 5 quilòmetres de mitjana”, i va afegir que “també perquè és el transport més accessible i universal”.\nAltres temesMedi ambientConceptes#covid19MobilitatInstitucionsTMBAnys2021


El Museu de la Música de Barcelona obre les seves portes amb un fons instrumental de més de 1.600 peces\nEl Museu de la Música de Barcelona torna a obrir les portes després d'estar cinc anys tancat. A partir d'ara s'ubicarà a l'Auditori, on s'exposaran alguns dels 1.600 instruments de la col·lecció i on també hi haurà un espai per a la recerca. Fins al 2002, el museu estava situat al Palau del Baró de Quadras, a la Diagonal. La inauguració oficial serà avui i, d'aquesta manera, es culmina el projecte original de l'Auditori de convertir-se en la Ciutat de la Música.\n10/03/2007 - 09.41 Actualitzat 10/03/2007 - 10.32\nEl Museu de la Música obre les portes amb una exposició permanent de mig miler d'instruments d'època del conjunt de 1.600 que atresora, la col·lecció musical més important d'Espanya, segons ha assegurat el seu director, Romà Escalas.\nEscalas ha explicat que "les noves tecnologies audiovisuals tenen una presència destacada: les col·leccions d'instruments i documents musicals es van explicant a través de referències sonores, visuals, objectes i textos".\nEl fil argumental del museu és "un recorregut pels orígens de la música i els seus elements constitutius fins a la música d'avui". Breus audiovisuals trilingües (castellà, català, anglès) permeten al visitant introduir-se en els diferents àmbits temàtics de l'exposició permanent: des de la peça més antiga, una ocarina precolombina, fins a una moderna guitarra elèctrica Gibson les Paul, cèlebre a les mans de Jimmy Page (Led Zeppelin), Bob Marley o Pete Townsend (The Who).


La Diputació convertirà en accessibles els parcs infantils dels municipis de menys de 10.000 habitants - Diari Millars, informació local en valencià.\nLa Diputació convertirà en accessibles els parcs infantils dels municipis de menys de 10.000 habitants\nLa Diputació destinarà enguany 100.000 euros per a convertir en accessibles els parcs infantils dels municipis de la província amb menys de 10.000 habitants. El Govern Provincial ha aprovat la memòria relativa a l’execució del programa ‘Gronxadors Adaptats’ perquè els ajuntaments castellonencs amb menys recursos puguen adaptar aquests espais públics per a menors amb mobilitat reduïda.\nLa diputada d’Acció Social, Elena Vicente-Ruiz, ha destacat que aquesta mesura té per objecte el “que tots els xiquets de Castelló puguen gaudir dels parcs lúdics sense importar les que siguen les seues capacitats físiques. Volem normalitzar al màxim el dia a dia d’aquests xicotets amb alguna discapacitat i que aquest recurs dotacional acoste aquesta realitat a la resta de xiquets”.\nÉs per açò que Vicente-Ruiz ha subratllat que “amb la incorporació d’aquests equipaments lúdics es durà a terme la transformació dels parcs infantils convertint-los en un lloc accessible i inclusiu en el qual els xiquets es puguen divertir junts, sense diferències i normalitzant les diferents capacitats”.\nLa diputada d’Acció Social ha explicat que per a l’elecció dels municipis, s’articularan actuacions preliminars enfocades a conéixer la ubicació i previsió de mesures complementàries assumides pels ajuntaments beneficiaris, la voluntat d’adhesió al programa i la presència en la localitat de menors usuaris potencials d’aquest.\nMés de vuit milions d’euros per als col·lectius més vulnerables\nVicente-Ruiz ha destacat que aquesta inversió s’engloba dins dels més de vuit milions d’euros que el Govern Provincial destinarà enguany en benefici dels col·lectius més vulnerables de la província. Així, al costat dels 100.000 euros per a la instal·lació de gronxadors adaptats, la Diputació destinarà per exemple 313.500 euros per a l’atenció a les persones majors, 243.000 euros per a materialitzar la Teleayuda domiciliària o més de 240.000 euros extra per a estendre el servei d’Unitats Respira fins a aconseguir els 55 municipis.\n“L’objectiu és clar. Igualar les oportunitats en tota la província, amb especial atenció en el món rural castellonenc, i que cap veí de la província es quede arrere. Únicament aconseguir construir una millor província en la qual viure si ho fem tots de la mà”, ha incidit la diputada provincial.\nPost més nousSansan Festival 2017 (Dia 3): Beneit dissabte!\nPost més vellsCarrasco: “El bipartit retarda la promoció turística de Castelló en la xarxa de ciutats AVE”


BioPlas Per un món millor.\nSom tres alumnes de Batea (Terra Alta). L'economia de la nostra zona es basa bàsicament en l'agricultura i els fruits de la terra. No obstant, l'ecologisme i la cura del medi ambient no és, encara, una prioritat per la major part de la població. Per això, hem creat un projecte dedicat a la gent i a les empreses, amb el qual animem a tothom a ser més actius en la preservació del medi ambient i entre tots poder fer un món millor. La preservació dels recursos naturals i del medi ambient són bàsics per aconseguir una economia sostenible. Aquest projecte s'anomena BioPlas.\nEl nostre projecte vol promoure un canvi d’hàbits en la població mitjançant dos eixos principals:\n•\tPer una banda, subministrarem productes de bioplàstic, com bosses o envasos a petits negocis o compradors locals. Farem arribar a la nostra zona, envasos biodegradables amb la finalitat de reduir els productes de plàstic que contaminen tant al nostre planeta i que estan massa generalitzats entre el mercat de consum.\n•\tPer altra banda, retirarem del mercat els envasos de plàstic tradicionals perquè puguin ser reutilitzats en la fabricació de cubells per la brossa o estris de mobiliari urbà.\nQuè és el bioplàstic?\nEls bioplàstics provenen de fonts renovables, normalment consisteixen en polímers naturals a partir de residus agrícoles, cel•lulosa, midó de patata o blat de moro. Són una mesura de reducció al problema dels plàstics contaminants que ofeguen el planeta i contaminen el medi ambient. Alguns dels seus principals avantatges són que redueixen la capa d'ozó, suposen un estalvi energètic en la producció i no consumeixen matèries primeres no renovables.\nCreado con imágenes de sergio souza - "untitled image" • Gina Jie Sam Foek - "Playing with found objects on the beach, trying to get to a Still life composition I like."


juny, 2008 | Des del petit país\n15 juny, 2008 per Maria Badia\nHaikus de Finlàndia\nés l’heroi nacional\nde petit, Sibelius\ncorria pels prats\namb “Les tres germanes”\nels llacs a Hämeenlinna\nsuen de calor\n13 juny, 2008 per Maria Badia\nIRLANDA TORNA A DIR “NO” A LA UNIÓ EUROPEA\nIrlanda ha tornat a dir NO a la UE. Ja va dir NO el 2001 al Tractat de Niça que va refrendar posteriorment en una segona votació, després de negociar algunes qüestions com la seva neutralitat en matèria militar. Irlanda, quan va entrar a la UE el 1973, era dels països més pobres d’Europa i el 1993, al cap de 20 anys, ja era el segon més ric després de Luxemburg, en termes de producte interior brut. Si observem els arguments que donen els ciutadans per votar en contra: “no entenem el Llegeix més [...]\n8 juny, 2008 per Maria Badia\nNOTES SOBRE EL CONGRÉS DEL PARTIT SOCIALDEMÒCRATA DE FINLÀNDIA\nREILU SUOMI Els socialdemòcrates finesos han celebrat el seu 41è congrés a Hämeenlinna, una bella ciutat a una hora d'Helsinki, cap al Nord. Un congrés en el que la paraula "renovació" sortia sovint en les resolucions i en general, en tots els papers. La situació política a la República de Finlàndia, és la d´un govern format pel Partit Conservador, una coalició de partit de dretes, els verds i el partit suec -la minoria sueca és molt minoritària, però té el seu pes-. El Partit Llegeix més [...]\n6 juny, 2008 per Maria Badia\nCOMENÇA LA NOVA CURSA CAP A LA CASA BLANCA\nSembla que ja tenim candidat demòcrata als EUA: Obama, un candidat mestís de pare kenià i mare de Kansas. Tothom coincideix en dir que es tracta d'una nova encarnació del somni americà, després del granger Harry Truman, del catòlic John Fitgerald Kennedy i del "cowboy" Ronald Reagan. Segurament que l'elecció d'Obama té molt a veure amb l'etapa actual d'orgull ferit que està patint Amèrica. I què ha passat amb Hillary Clinton? La senadora de Nova York que fa uns mesos semblava ser la Llegeix més [...]\n4 juny, 2008 per Maria Badia\nDeclaracions de Maria Badia sobre la UE\nMolaTV recull les declaracions de Maria Badia, diputada al Parlament Europeu i Secretària de Política Europea i Internacional del PSC, sobre els reptes futurs de la Unió Europea. Llegeix més [...]\nELS "SENIORS I ELS JUNIORS"\nL'article d'Alberto Oliart en El Pais d'ahir dimarts 3 de juny, -el qual recomano llegir-, em suggereix dues breus reflexions. La primera té a veure amb els bons resultats que s'obtindrien si fóssim capaços d'aprofitar les avantatges dels nous temps: la millor qualitat de vida i els grans avenços en la medicina, els quals permeten a les persones disfrutar molt més llargament de les seves capacitats físiques i mentals. Aprofitar aquest allargament de la vida activa per treballar conjuntament Llegeix més [...]\n3 juny, 2008 per Maria Badia\nLes "desmesures" de Berlusconi amb la immigració\nLlegeixo a la premsa, amb una preocupació que va augmentant dia rere dia, els poders extraordinaris que Berlusconi ha donat als Prefectes de Roma, Milà i Nàpols per a resoldre l'"emergència gitana". Els tals poders habiliten els comissaris a "censar, reallotjar, allunyar o expulsar per via administrativa o judicial" els ciutadans d'ètnia gitana. La justificació és l'alarma social creada per la "situació extremadament precària" del col.lectiu gitano i per preservar "possibles problemes Llegeix més [...]\nComissió Cultura Síria EUA Pregunta Parlamentària Europa Líbia S&D acord de comerç Sèrbia Diada Itàlia Intervencions Pressupostos Mediterrani Internet euroregions socialisme institucions Egipte Berlusconi Catalunya PSOE Alemanya Federalisme Fòrum Cívic Parlament candidatura catalana eleccions estat de dret Agrupament Socialista Nazisme Unió Europea comerç internacional Kosovo democràcia


Nou Servei d'Autobús per anar als Polígons Industrials de Barberà del Vallès - Tot Barberà\nNou Servei d’Autobús per anar als Polígons Industrials de Barberà del Vallès\nTú estás aquí: Inicio / Nou Servei d’Autobús per anar als Polígons Industrials de Barberà de...\nL’Ajuntament de Barberà del Vallès, l’Àrea de Serveis Territorials i l’empresa municipal Actividades Integradas SA (Nodus Barberà) impulsen un nou servei d’autobús amb l’objectiu de connectar els polígons de la ciutat amb el seu entorn, de la manera més adaptada a les necessitats de les empreses i dels treballadors i treballadores.\nEl nou servei d’autobús utilitza una plataforma de reserves (en versió Web i App) per a establir rutes compartides d’autobusos sota demanda en temps real, amb l’objectiu d’oferir solucions de mobilitat col·lectiva i sostenible. Aquesta plataforma tecnològica que porta per nom BusUp permet definir quines son les rutes més òptimes per anar a la feina.\nDurant el mes d’abril és va dur a terme al Centre de Negocis Nodus Barberà una jornada informativa dirigida a les empreses amb l’objectiu de captar el seu interès i facilitar que el nou servei arribi al seu personal. Com apuntava en la benvinguda de l’acte l’alcaldessa de Barberà del Vallès, Sílvia Fuster Alay, “cal donar a conèixer l’inici del servei que es realitzarà als Polígons Industrials durant els propers mesos… I animar els treballadors i treballadores de les empreses perquè s’hi involucrin i utilitzin la solució BusUp per als trasllats de les seves llars a la feina”.\nEn aquests moments totes aquelles empreses que vulguin promocionar aquest servei poden inscriure’s a la plataforma i introduir les necessitats de ruta del seu personal. De la mateixa manera, els i les treballadores que ho desitgin poden registrar-se en aquest nou servei a través de la següent pàgina web: https://barberadelvalles.busup.com/\nLa plataforma BusUp recopila totes les peticions i les dades per oferir les alternatives més adequades en funció de les demandes expressades per les empreses i el personal. El mateix servei notificarà a les persones usuàries la disponibilitat de noves rutes que satisfacin les necessitats de mobilitat expressades.\nAquest nou servei representa una oportunitat per reduir els costos de mobilitat de les empreses i del personal treballador de Barberà del Vallès doncs s’estima que anar en transport públic redueix per quatre la despesa en comparació amb el vehicle privat. Així cal destacar el suport rebut per diverses empreses del municipi (Novartis, LouisVuitton, Provital, KAO Corporation, Magneti Marelli, EITI, CISVASA, entre d’altres) en la implantació d’aquesta solució tecnològica.\nVideo de l’Incendi a Barberà , presuntament per incivisme i poca cura... Barberà del Vallès se suma al Dia Mundial de l’Esclerosi Lateral Amiotròfica...


Condicions de compra - Llibreria Online de Vilafranca del Penedès | Comprar llibres en català\n/ Condicions de compra\nCondicions generals i procediments de compra:\nLa confirmació de la comanda per part del client implica l’acceptació de la compra i d’aquestes condicions generals , que són les que regiran , en absència de condicions particulars, la relació del client amb la llibreria l’Odissea.\nLa comanda s’entendrà confirmada quan el client la executi, seguint ols passos establers a la web i triï el sistema de pagament, bé sigui a través de targeta de crèdit o al recollir la comanda a la llibreria.\nLES DADES MERCANTILS DE LA LLIBRERIA SÓN LES SEGÜENTS:\nNom: L’ODISSEA LLIBRES I MÚSICA, S.L.\nDomicili social: CARRER DE LA FONT, 26, BAIXOS, 08720 VILAFRANCA DEL PENEDÈS\nLa llibreria posa a disposició del usuari el telèfon +34 93 818 14 73 i l’adreça de correu electrònic: llibreria@lodissea.com per tal de poder resoldre qualsevol dubte sobre aquestes condicions.\nMitjançant la confirmació de la comanda s’entendrà la acceptació del contracte per part del client i de la llibreria i que, aquell, declara expressament que:\nA).- Que teniu capacitat per a contractar, d’acord amb la normativa espanyola aplicable.\nB).- Que heu llegit aquestes condicions generals i les accepteu expressament.\n1.- Àmbit d’aplicació.\nAquestes condicions generals de compra regiran la relació comercial entre el client i la llibreria l’Odissea que es formalitza per l’execució d’una comanda, la utilització dels serveis i la compra o sol·licitud dels productes que la llibreria, titular de la pàgina web, ofereix a través d’aquest espai assignat al domini: www.lodissea.com. Per la qual cosa, qualsevol operació efectuada fora d’aquest espai no vincula a les parts ni li són d’aplicació aquestes condicions.\n2.- Acceptació i vigència de les condicions generals.\nAquestes condicions generals podem ser modificades. Modificació que es farà saber als usuaris a través de la mateixa pàgina web. No obstant, la relació ja establerta, abans de la modificació, amb els clients seran vàlides i li seran aplicables les condicions generals que estaven vigents en el moment de la confirmació de les comandes, en cap cas li seran d’aplicació les modificacions operades amb posterioritat. Per la qual cosa, el contracte s’entendrà, per ambdues parts, perfeccionat en el moment de la confirmació de la comanda, tot segons allò previst a la llei 34/2002.\n3.- Descripció dels articles.\nA la pàgina web es dona, per part de la llibreria l’Odissea, la descripció més important dels articles. No obstant, el client pot sol·licitar més informació sobre els mateixos a l'adreça electrònica: llibreria@lodissea.com, referida anteriorment. Les existències dels articles són limitades i que figurin a la web no implica que estiguin de forma immediata. En el supòsit de no disposar la llibreria de l’article sol·licitat, ho demanarà a l’editorial o al distribuïdor i, un cop confirmada per aquests la disponibilitat, la llibreria ho notificarà per correu electrònic o missatge de text al client a fi d’assabentar-lo de la recepció de la comanda, essent, a partir d’aquest moment, que la llibreria quedarà autoritzada a cobrar, pels mitjans referits en aquestes condicions, la comanda.\n4.- Procediment de compra.\nPer fer les compres a la web de la llibreria l’Odissea podeu donar-vos d’alta com a client. És completament gratuït i les vostres dades es guardaran de forma segura segons s’explicita al Avis legal.\nEl procediment de compra establert per la llibreria l’Odissea a la web és el següent:\na.- Cistella de compra\nA través del cercador existent a la web es poden localitzar els articles desitjats realitzant una cerca habitual per paraules. Un cop localitzats els articles s’ha de prémer l’opció: Afegir a la cistella, que apareix a la fitxa de cada article. Podeu repetir aquesta operació tantes vegades com articles desitgeu comprar. A mesura que aneu triant els articles que voleu adquirir, aquest es van afegint a la cistella de compra, des d’on es podrà consultar en tot moment l’estat actual de la comanda amb concreció de preus i quantitats de cada article corresponent. Des d’aquest mateix estadi el client podrà fer les modificacions que consideri a la seva comanda, afegint articles, esborrant-los, sumar unitats i esborrant-les, etc. Un cop ha triat el client tots els articles que desitja ha de fer clic a: Finalitzar compra. Després el client ha d’escollir si vol recollir la comanda a la nostra llibreria o si vol que li enviem a casa seva. En aquest cas, la llibreria l’Odissea li enviarà mitjançant agència de transport. El cost de l’enviament li sortirà al client, segons la tarifa triada per ell mateix, a la web sumat al import de la seva comanda.\nEl pagament es por fer de dues maneres:\n1.. Mitjançant targeta de crèdit a través d’una passarel.la de pagament de l’entitat bancària Caixabank, entitat encarregada de validar el pagament. Garantint una total protecció i confidencialitat de les dades, ja que aquesta operació es realitza a través de servidor segur Secure Sockets Layer (SSL).\n2.. Directament per part del client a la llibreria en el moment de recollir la seva comanda en el supòsit d’haver triat aquesta opció.\nTant en un cas com en l’altre, el pagament no es produirà per part del client fins que la llibreria l’Odissea no hagi confirmat per correu electrònic que el article comprat pel client està físicament a la llibreria i a disposició del client, bé per enviar-lo per agència, bé perquè ol pugui passar a recollir, segons hagi estat l’opció triada pel client.\n5.- Disponibilitat dels productes i confirmació de la comanda.\nLa informació relativa a la disponibilitat d’un article està subjecta a canvis depenent de la demanda dels nostres clients i de les existències dels proveïdors i editorials, per la qual cosa, quan el client faci una comanda, rebrà una confirmació mitjançant correu electrònic enviat des de la llibreria on s’informarà sobre la disponibilitat de l’article sol·licitat. En el supòsit d’inexistència de l’article als proveïdors i editorials, com sigui que no s’ha produït per part del client cap pagament a la llibreria, ambdues parts poden desistir de la comanda sense que això representi cap cos per a cap d’elles.\nTots els preus indicats a la pàgina web estan vigents fins que s’exhaureixin les existències. En el supòsit de variació de preus, per traçar-se d’una nova edició o qualsevol altre motiu, la llibreria ho notificarà per correu electrònic al client poden aquest desistir de la comanda sense que això li representi cap cost econòmic.\nEn el supòsit de productes que no estiguin disponibles immediatament, la llibreria no confirmarà la seva disponibilitat fins que no hagi consultat amb els seus proveïdors i les editorials i, únicament, quan tingui la conformitat física de l’article ho comunicarà al client i estarà habilitada per procedir al cobrament de la comanda.\nEn el supòsit de discrepància entre el preu que li aparegui al client a la web en el moment de formalitzar la comanda i el que li confirmi la llibreria en el correu electrònic de confirmació de la disponibilitat de l’article, serà vàlid el preu que li hagi aparegut al client en el moment de formalitzar la comanda, a excepció únicament del supòsit referit anteriorment pel supòsit de modificació de preus per noves edicions o altres motius.\nEls preus dels articles estan subjectes a modificacions que l’editor o distribuïdor determini, fet que serà comunicat sempre prèviament al client per tal que pugui confirmar o desistir de la compra sense cap cost pel ell. En el cas d’enviaments d’articles a països no pertanyents a la Unió Europea, la llibreria l’Odissea no assumirà les despeses corresponents a impostos o aranzels propis de cada país.\n6.- Anul·lació de comandes.\nLa llibreria l’Odissea es reserva el dret d’anul·lar les comandes en el supòsit que el client no faciliti les dades obligatòries que consten en el formulari de la web per permetre l’enviament del producte. Fet que es posarà per part de la llibreria, prèviament a l’anul·lació, en coneixement del client mitjançant correu electrònic enviat a l’adreça electrònica facilitada pel client per tal que aquest, si li plau, pugui completar o modificar les seves dades.\nPer la seva banda, el client, podrà anul·lar una comanda encara no expedida, el que podrà fer enviant a la llibreria l’Odissea un correu electrònic especificant el número de comanda. Aquesta anul·lació no comportarà cap cost per al client.\n7.- Condicions de lliurament.\nLes comandes es lliuraran al client segons el que ell hagi triat al moment de realitzar la comanda: Bé directament, entrega en ma, si el client ha triat recollir el producte al domicili social de la llibreria, o bé mitjançant enviament a través d’agència de transport d’acord amb el preus i condicions que li hauran estat especificats al client a la pàgina web en el moment de realitzar la comanda.\n8.- Devolucions de compres.\nLa llibreria l’Odissea reconeix al client que disposa del dret de desistiment. Aquest dret ol pot exercir el client d’acord amb les següents condicions:\nLa llibreria l’Odissea accepta totes les devolucions que s'efectuïn dins del termini assenyalat (15 dies hàbils des de la recepció del article) sempre que el article es trobi en bon estat. Un cop rebut l’article, La llibreria l’Odissea comprovarà el seu estat abans de procedir al reintegrament de l'import. Si rebeu un article en mal estat, el podeu tornar i la llibreria l’Odissea us reemborsarà l'import íntegre (preu de l’article i despeses d'enviament). La responsabilitat de La LLIBRERIA L'ODISSEA es limita a aquesta reposició. Les devolucions o reclamacions poden fer-se efectives a l'adreça: llibreria@lodissea.com.\nLa llibreria l’Odissea accepta com a forma de pagament per a les compres efectuades des del seu web, d'acord amb les condicions establertes aquí i en la normativa aplicable corresponent, la targeta de crèdit, perquè és la forma més còmoda i segura ja que disposem d'un sistema de passarel•la de pagament homologat segons la normativa vigent. No obstant, com s’ha especificat en aquestes condicions de compra, el client sempre podrà pagar en efectiu o targeta de crèdit directament a l’establiment de la llibreria en el moment de recollir la seva comanda si ha estat aquesta formula d’entrega que ha triat al moment de fer la compra per la web.\n10.- Protecció de dades personals.\nLa informació relativa al tractament de les vostres dades personals és la inclosa a la política de privacitat vigent a la pàgina web. L'acceptació d'aquestes condicions generals implica també l'acceptació de la política de privacitat. En tot cas, us informem que les vostres dades formaran part d'un arxiu automàtic propietat de La llibreria l’Odissea i que seran tractades amb la finalitat de gestionar la relació comercial establerta amb vós.\n11.- Propietat intel•lectual.\nQualsevol material, logo, gràfic, escrits o qualsevol altre contingut inclòs al web de la llibreria l’Odissea és propietat de la llibreria l’Odissea o dels seus titulars respectius. No es pot reproduir, distribuir, comunicar públicament, utilitzar per a qualsevol finalitat, transformar o realitzar qualsevol altra acció amb els esmentats continguts sense la corresponent autorització del respectiu titular.\n12.- Ús del servei i responsabilitats.\nLa llibreria l’Odissea no garanteix la disponibilitat permanent dels serveis i queda exonerada de qualsevol tipus de responsabilitat per danys i prejudicis causats per la indisponiblitat del servei per causes de força major o errors en les xarxes telemàtiques de dades. La llibreria l’Odissea no es fa responsable del contingut dels enllaços a altres webs que no siguin titularitat seva i que, per tant, no pugui controlar.\n13.- Nul•litat de les clàusules.\nSi qualsevol clàusula inclosa en aquestes Condicions Generals fos declarada totalment o parcialment nul.la o ineficaç, la nul·litat o ineficàcia afectarà només aquella clàusula o part de la clàusula, i es mantindrà la resta de les Condicions Generals.\n14.- Reclamació de comandes.\nSi no rebeu la comanda un cop transcorregut el termini de lliurament acordat a l’hora de realitzar la comanda, poseu-vos en contacte amb nosaltres via correu electrònic: llibreria@lodissea.com, i la llibreria l’Odissea farà la reclamació a l’agencia de transport, sense que això representi cap cost per al client.


Informe sobre el primer tram del PR C-46 – Ruta dels Sorreigs – Grup de Defensa del Ter\nEn aquest tram, el mes de juliol, igual que l’any passat, s’hi va tornar a organitzar un camp de treball. Per això, aquest mes d’octubre ha tornat a recórrer el sender sencer per conèixer l’abast de l’actuació realitzada a l’estiu.\nEn la darrera visita realitzada aquest octubre el tram es manté perfectament transitable i ben\nsenyalitzat. Tot i això, hi ha dos punts que caldrà tenir en compte per properes actuacions:\n– Senyalitzar a consciència el sector del pla de Sant Boi de Lluçanès.\n– En aquesta mateixa zona, s’ha convertit en camp de conreu un prat de pastura per on\npassava el camí.\n– Cercar una alternativa al pas pel costat d’un camp que hi ha prop del molí de Perenoguera.\n– Completar les passeres del salt de Guiterons i les de Guiteres.\n– Senyalitzar correctament el punt de trobada dels senders del Sorreigs i de Sant Bartomeu\ndel Grau en el sector de Guiteres.\n– Senyalitzar el sector del Puig. Han desaparegut moltes marques i la zona també és\n– Senyalitzar el pas d’esqueis una mica més avall del molí de l’Aumatell.\n– Tornar a marcar una desviació brusca que hi ha prop de la depuradora de Sant Boi.\nMalgrat les actuacions realitzades en els camps de treball de 2016 i 2017, i que el sender és\ntransitable en la seva totalitat –com ha pogut comprovar aquest mes d’octubre–, les\nmancances en la senyalització del sender són força greus. Bernat Codina creu que ara mateix, sense l’assistència d’un mapa o d’un GPS, és impossible poder recórrer el camí en la seva totalitat sense perdre’s.\nLa seva proposta seria preparar un programa d’actuacions per part de la comissió de\ncamins del GDT per tal d’adobar les mancances esmentades.\nDescarrega l’informe dels Sorreigs – Bernat Codina\nCategories Camins, Notícies Etiquetes Camí Vora Ter Navegació per les entrades